open-index/open-wikipedia-markdown huggingface dataset:
Siyəzənin piirikunta

**Siyəzənin piirikunta** (, ) on paikallishallintoalue Azerbaidžanissa. Vuonna 1992 perustetun piirin pinta-ala on 759 neliökilometriä. Asukkaita on 37&nbsp;900 henkeä (vuonna 2010).

Siyəzənin piiri sijaitsee Azerbaidžan koillisosassa Kaspianmeren rannalla. Se rajoittuu pohjoisessa ja lännessä Şabranin sekä etelässä Xızın piireihin.

Piirin keskus on Siyəzənin kaupunki, josta on 103 kilometriä maan pääkaupunkiin Bakuun. Toinen huomattavampi paikkakunta on Gil-gilçayn taajama. Kuntia on yhteensä 14 ja kyliä 32. Kaupunkiväestön osuus on 65,7 % (vuonna 2010). Vuoden 2009 väestönlaskennan mukaan 99,1 % asukkaista on azereja.

Piirin kautta kulkee Venäjältä Bakuun johtava rautatie ja M2-valtatie. Talous perustuu öljyn ja maakaasuun tuotantoon. Lisäksi valmistetaan rakennustarvikkeita. Maatalous on erikoistunut karjanhoitoon ja viljan viljelyyn sekä broilerinlihan ja munien tuotantoon.

Nähtävyyksistä huomattavimpia ovat Beşbarmaqvuorelta Kaspianmereen 300–600-luvuilla rakennetun suojamuurin sekä 400-luvulta peräisin olevan Gil-gilçayin linnoitusjärjestelmän jäännökset.

Paikallislehtenä ilmestyy *Çıraq*.

## Lähteet

## Aiheesta muualla
* Siyəzənin piirin sivusto 
* Azerbaidjan: Territorial and administrative units , ,
Yacine Brahimi

**Yacine Brahimi** (, s. 8. helmikuuta 1990 Pariisi, Ranska) on algerialainen jalkapalloilija, pelipaikaltaan laitahyökkääjä tai hyökkäävä keskikenttäpelaaja. Hän edustaa Qatar Stars Leaguessa pelaavaa Al-Gharafaa.

## Seurajoukkueura
Brahimi aloitti jalkapalloilun seitsemänvuotiaana. Hän kiersi aluksi lähiseudun juniorijoukkueita ja pelasi muun muassa yhden kauden Paris Saint-Germainin junioreissa. Vuonna 2006 Brahimi siirtyi Stade Rennaisin junioreihin, josta hänet nostettiin kakkosjoukkueeseen. Brahimi pelasi kaksi kautta joukkueen mukana Ranskan CFA-tasolla ja onnistui jälkimmäisellä kaudella tekemään kolme maalia.

Kaudeksi 2009–2010 Brahimi nousi edustukseen, mutta hänet lainattiin saman tien Ligue 2:ssa pelaavaan Clermont Footiin. Hän pelasi ensimmäisen ottelunsa avauskierroksella 7. elokuuta 2009 Arlesia vastaan ja nousi joukkueen vakiopelaajaksi. Ensimmäisen maalinsa hän onnistui tekemään 25. syyskuuta 2009 kotiottelussa Angers'ta vastaan. Kauden päätteeksi Brahimi pelasi yhteensä 32 ottelua ja onnistui maalinteossa kahdeksan kertaa.

Kaudeksi 2010–2011 Brahimi palasi lainasopimuksen päätteeksi Stade Rennaisiin, jossa hän nousi edellisen seuran tavoin avausmiehistöön. Brahimi pelasi Rennesin paidassa ensimmäisen pääsarjaottelunsa 7. elokuuta 2010 Lilleä vastaan. Maalinteossa hän onnistui jo viikkoa myöhemmin sarjaottelussa Nancya vastaan. 15. tammikuuta 2011 Brahimi onnistui tekemään kaksi maalia kotiottelussa Arlesia vastaan. Ottelu päättyi Rennaisin 4–0 voittoon.

Elokuun lopussa 2012 Brahimi siirtyi Rennes'stä kauden mittaisella lainasopimuksella espanjalaiseen Granadaan.

## Maajoukkueura
Brahimi edusti nuorten tasolla Ranskan maajoukkuetta vuosina 2005–2012. Helmikuussa 2013 ranskalainen beIN Sport televisiokanava julkisti Brahimin valinneen aikuisten tasolla Algerian maajoukkueen. Noin kolme viikkoa myöhemmin Algerian jalkapalloliitto vahvisti Brahimin olevan edustuskelpoinen Algerian paidassa. Hän pelasi ensimmäisen maaottelunsa Algerialle 26. maaliskuuta 2013 MM-2014 karsintaottelussa Beniniä vastaan.

### MM-kilpailut 2014
Brahimi valittiin vuoden 2014 MM-kisoihin. Hän pelasi avausottelunsa alkulohkon toisessa ottelussa Etelä-Koreaa vastaan, jossa hän onnistui myös maalinteossa. Se oli samalla hänen maajoukkueuran ensimmäinen maali. Brahimi pelasi myös alkulohkon viimeisessä ottelussa Venäjää vastaan, jossa hän syötti vapaapotkusta 1–1 tasoitus maalin Venäjää vastaan. Brahimi tuli vaihdosta kentälle neljännesvälieräottelussa Saksaa vastaan, jonka Algeria hävisi jatkoajan jälkeen 2–1.

### Afrikan-mestaruuskilpailut 2019

Brahimi kuului Afrikan-mestaruuden 2019 voittaneeseen joukkueeseen.

## Lähteet

## Aiheesta muualla
* Yacine Brahimin profiili LFP:ssä 
* Worldfootball
Polylepis

***Polylepis*** on Andeilla kasvava pienikokoisten puiden suku. Ne muodostavat metsiä 4500 metrin korkeuteen asti. Puut ovat ikivihreitä ja niillä on pienikokoiset lehdet ja paksu, punertava kuori, joka lohkeilee puun kasvaessa.

*Polylepis*-metsät ovat matalia ja hidaskasvuisia. Ennen kuin alueella laidunnettiin karjaa, ne peittivät laajoja alueita, suojasivat maata eroosiolta ja tarjosivat elinympäristön monille nykyisin harvinaisille kasvi- ja eläinlajeille.

## Lähteet

 

## Aiheesta muualla
*Arkive Valokuvia 12 lajista
Anima Damnata

**Anima Damnata** on puolalainen black/death metal -yhtye, joka on perustettu Wrocławssa Puolassa vuonna 1996.

## Kokoonpano
* Necrosodomic Corpse Molestator – laulu, kitara 
* Necrosadistic Pavulon Injector and Ritual Devourer of Unborn Angelic Flesh – bassokitara
* Master of Depraved Dreaming and Emperor of the Black Abyss the Great Lord Hziulquoigmzhah Cxaxukluth (Necrolucas) – rummut

**Entiset jäsenet**
* Glaca – laulu 
* Bestial Crusher of Holy Prophets – kitara
* Nocturnal Harvester of Christian Lambs and a Great Messenger of Subliminal Satanic Messages (Jan Czerniawski) – bassokitara

## Diskografia
;Studioalbumit
* 
* 
* 

**EP:t**
* 

;Split-albumit
* 

;Demot
* 
* 

## Lähteet

## Aiheesta muualla
*
Uto-asteekkilaiset kielet

**Uto-asteekkilaiset kielet** on laajalle levinnyt Amerikan alkuperäisten asukkaiden muodostama kielikunta, johon kuuluvia kieliä puhutaan Pohjois- ja Keski-Amerikassa. Pohjoisin uto-asteekkilainen kieli on Idahon osavaltiossa Yhdysvalloissa puhuttu shoshoni ja eteläisin on El Salvadorin ja Nicaraguan alueella puhuttu pipil. Puhujamäärältään suurin uto-asteekkilainen kieli on nahuatl (noin 85 %).

Arizonan, Nevadan, Kalifornian ja Utahin uto-asteekkilaisia kieliä puhuvat kansat tunnetaan yleisesti Suuren syvänteen intiaaneina. He edustivat kieliperheen *numic*-ryhmää, joka haarautui useiksi eri kieliksi. Kieliryhmän puhujia kulkeutui myös Coloradoon, Idahoon, Montanaan ja Oregoniin. Tunnetuimpia tämän haaran kieliä puhuvista kansoista ovat comanchet, shoshonit ja utet, joista kaikki omaksuivat alkuperäiseen kulttuuriinsa monia piirteitä tasankointiaaneille ominaisista perinteistä.

Kielikunnan alkukodin on katsottu sijainneen joko Yhdysvaltojen lounaisosissa tai Luoteis-Meksikossa.

## Lähteet
Paolo Agazzi

**Paolo Agazzi** (s. 5. toukokuuta 1949) on bolivialainen elokuvaohjaaja. Hän on syntynyt ja opiskellut Italiassa ja muuttanut Boliviaan vuonna 1975. Agazzi työskenteli aluksi Antonio Eguinon apulaisohjaajana. Vuonna 1982 hän ohjasi elokuvan *Mi socio* (kumppanini) joka perustui Oscar Sorian aiheeseen. Pitkän tauon jälkeen hän teki paliuun elokuvalla  El día que murió el silencio, (päivä jona hiljaisuus kuoli) vuonna 1998. 

## Pitkiä elokuvia
* Mi Socio (1982)
* Los Hermanos Cartagena (1985)
* El día que murió el silencio (1998)	

## Lähteet
Gods of Abhorrence

__NOTOC__
**Gods of Abhorrence** on kahden puolalaisen death/black metal -yhtyeen Anima Damnatan ja Throneumin split-albumi, joka on julkaistu vuonna 2002.

Albumin CD-versiosta on julkaistu 666 kappaleen painos. Kasettiversio on rajattu 333 kopion painokseen.

## Kappaleet
**Anima Damnata**
#
#
#
#
#
#
#
#
#
#

**Throneum**
#
#
#
#
#
#
#
#

## Aiheesta muualla
* 
* ''Gods of Abhorrence'' discogs.com -sivustolla
Agonizing Journey Through the Burning Universe and Transcendental Ritual of Transfiguration

__NOTOC__
**Agonizing Journey Through the Burning Universe and Transcendental Ritual of Transfiguration** on puolalaisen death metal -yhtye Anima Damnatan ensimmäinen studioalbumi, joka julkaistiin 15. joulukuuta 2003.

## Kappaleet
#
#
#
#
#
#
#
#
#
#
#

## Lähteet

## Aiheesta muualla
* 
*
Itä-Suomen yliopiston kirjasto

**Itä-Suomen yliopiston kirjasto** on Itä-Suomen yliopistoon kuuluva tieteellinen kirjasto. Itä-Suomen yliopiston kirjastoon kuuluvat Carelia-talossa sijaitseva Joensuun ja Snellmaniassa sijaitseva Kuopion kampuskirjasto sekä Kuopion yliopistollisen sairaalan tieteellinen kirjasto. Kirjasto muodostettiin yhdistämällä Joensuun ja Kuopion yliopistojen kirjastot vuoden 2010 alussa.

Kirjaston kokoelmat painottuvat yliopiston neljän tiedekunnan tieteenaloille. Filosofisen tiedekunnan aineisto sijaitsee Joensuussa, luonnontieteiden ja metsätieteiden tiedekunnan aineisto Joensuussa ja Kuopiossa, terveystieteiden tiedekunnan aineisto Kuopiossa sekä yhteiskuntatieteiden ja kauppatieteiden tiedekuntien aineisto sijaitsee Joensuussa ja Kuopiossa.

Painetut materiaalit löytyvät fyysisesti kirjastojen tiloista, mutta erilaista aineistoa on paljon käytettävissä tietoverkkojen kautta. UEF-Primo on kampusten yhteinen kirjastojärjestelmä, jonka avulla voi etsiä materiaalia ja muun muassa uusia lainoja. Sen kautta on mahdollista hakea ja käyttää kirjaston painettuja ja digitaalisia aineistoja.

Kirjaston erityisenä tehtävänä on toimia vapaakappalekirjastona ja EU:n tallekirjastona.

Kirjaston johtajana toimi yliopistojen yhdistymisestä alkaen vuoteen 2021 Jarmo Saarti. Ari Muhonen aloitti kirjaston johtajana vuonna 2021.

## Lähteet

## Aiheesta muualla
*Kirjaston sivut
*UEF-Primo
Apsaroiden tanssi

**Apsaroiden tanssi** on kambodžalainen tanssimuoto. Se on saanut inspiraatiota Khmerien valtakunnan aikaisista seinämaalauksista ja reliefeistä, jotka esittävät pyhiä tanssijoita eli *apsaroita*. Itse tanssiperinne ei kuitenkaan ole säilynyt katkeamattomana, vaan nykyisin esitettävät tanssit on rekonstruoitu varsin vapaasti vanhojen kuvien pohjalta. Paljon rekonstruktiotyötä tehtiin 1950–1960-luvulla kuningatar Sisowath Kossamakin johdolla. Punaisten khmerien kaudella tanssia ei kehitetty, mutta nykyisin taas tanssia elvytetään, ja etenkin prinsessa Norodom Bopha Devi on tässä aktiivinen.

## Lähteet
Marek Lechowski

**Marek Lechowski** (s. 6. joulukuuta 1979 Wrocław, Puola) on puolalainen muusikko, säveltäjä ja musiikkituottaja. Lechowski on death metal -yhtye Anima Damnatan laulaja-kitaristi.

## Diskografia
**Anima Damnata**
* 
* 
* 
* 
* 
* 

**Thunderbolt**
* 
* 

**Throneum**
* 
* 

**Azarath**
* 
* 

**Muut**
* Vermin Plague – 
* Black Altar – 
* Mord – 

## Aiheesta muualla
*
Xızın piirikunta

**Xızın piirikunta** (, ) on paikallishallintoalue Azerbaidžanissa. Vuonna 1990 perustetun piirin pinta-ala on 1711 neliökilometriä. Asukkaita on 14&nbsp;800 henkeä (vuonna 2010).

Xızın piiri sijaitsee Azerbaidžanin itäosassa Kaspianmeren rannalla. Se rajoittuu pohjoisessa Siyəzənin ja Şabranin piireihin, lännessä Quban ja Şamaxın piireihin sekä etelässä Qobustanin ja Abşeronin piireihin ja Sumqayıtin kaupunkiin. Pinta-alasta suurin osa on Kaukasuksen itäisimpään osaan kuuluvaa vuoristoa.

Piirin keskus on Xızın kaupunki, josta on 104 kilometriä maan pääkaupunkiin Bakuun. Kuntia on yhteensä 13, taajamia 4 ja kyliä 24. Kaupunkiväestön osuus on 50,7 % (vuonna 2010). Vuoden 1999 väestönlaskennan mukaan 96,6 % asukkaista on azereja ja 2,7 % turkkilaisia.

Piirin kautta kulkee Venäjältä Bakuun johtava rautatie ja M2-valtatie. Talous perustuu karjanhoitoon ja viljan viljelyyn.

Nähtävyyksiin kuuluvat Altıağacin kansallispuisto ja Xızıssä syntyneen kirjailija Cəfər Cabbarlın kotimuseo.

Paikallislehtenä ilmestyy *Dağlar Yurdu* (”Vuorten maa”).

## Lähteet

## Aiheesta muualla
* Xızın piirin sivusto 
* Azerbaidjan: Territorial and administrative units , ,
Time Before Time Records

**Time Before Time Records** on puolalainen levy-yhtiö, joka on perustettu vuonna 1996.

Yhtiö on julkaissut mm. Witchmasterin ja suomalaisen Slugathorin albumeita.

## Lähteet
Tigranes VI

**Tigranes VI** oli Armenian kuningas ensimmäisellä vuosisadalla vuodet 58–63.

Tigranesin elämästä tiedetään hyvin vähän ennen vuotta 58. Hänen isänsä oli nimeltään Aleksantari, ja hänen äitinsä on tuntematon. Rooman keisari Nero asetti Tigranesin Armenian kuninkaaksi 58. Roomalaiset olivat aiemmin hyökänneet Armeniaan Kappadokiasta Gnaeus Domitius Corbulon johdolla. Samalla Armeniaan olivat hyökänneet myös Iberian Parsman I ja Kommagenen Antiokhos IV. Armenian kuningas Tiridates I pakeni pääkaupungistaan Artaksatasta.

Roomalaisten voiton jälkeen Tigranes kruunattiin kuninkaaksi, ja Nero antoi hänelle vartiojoukon puolustamaan Armeniaa. Tigranes valtasi Partian pienen vasallivaltin Adiabenen, mitä Parthian kuningas Vologases I piti Rooman aggressiivisuuden osoituksena. Parthia hyökkäsi Armeniaan, ja taisteluiden jälkeen Parthia ja Rooma tekivät rauhansopimuksen, joka nosti Tiridateen takaisin Armenian kuninkaaksi. Tigranes jätti valtaistuimen vuonna 63.
Tormenting Pale Flesh of the Syphilic Holy Whore

__NOTOC__
**Tormenting Pale Flesh of the Syphilic Holy Whore** on puolalaisen death metal -yhtye Anima Damnatan EP-levy, joka on julkaistu vuonna 2005.

## Kappaleet
#1>W Obrzydliwoœci i BluŸnierwstwie Oddajemy siê Rozkoszy: Part I — Sanctimissimi Corporis Satanas
#Part II — Ciasna Pizda Maryji (Tight Cunt of Holy Mother)
#Part III — Sraj na Grób (Shit on a Grave)
#2>Death to Christianity: Part I - Scorn
#Part II — Sanctus Satanas

## Lähteet

## Aiheesta muualla
* 
*
Atrocious Disfigurement of the Redeemer’s Corpse at the Graveyard

__NOTOC__
**Atrocious Disfigurement of the Redeemer's Corpse at the Graveyard** on puolalaisen death metal -yhtye Anima Damnatan toinen studioalbumi, joka on julkaistiin tammikuussa 2007.

## Kappaleet
#
#
#
#
#
#
#
#
#
#
#
#
#

## Arvostelut
* Metal.de: 8/10

## Lähteet

## Aiheesta muualla
* 
*
Qobustanin piirikunta

**Qobustanin piirikunta** (, ) on paikallishallintoalue Azerbaidžanissa. Vuonna 1990 perustetun piirin pinta-ala on 1369,4 neliökilometriä. Asukkaita on 40&nbsp;500 henkeä (vuonna 2010).

Qobustanin piiri sijaitsee Azerbaidžanin itäosassa Kaukasusvuoriston reuna-alueella. Se rajoittuu pohjoisessa Xızın, kaakossa Abşeronin, etelässä Hacıqabulin ja lännessä Şamaxın piireihin.

Piirin keskus on Qobustanin kaupunki (vuoteen 2008 saakka Mərəzən taajama), josta on 101 kilometriä maan pääkaupunkiin Bakuun. Kuntia on yhteensä 26 ja kyliä 34. Kaupunkiväestön osuus on 20,2 % (vuonna 2010). 

Aikaisemmin seudulla oli huomattava venäläisvähemmistö (21,1 % vuonna 1959). Vuoden 1999 väestönlaskennan mukaan 99,0 % asukkaista on azereja.

Piirin kautta kulkee Bakusta Georgian rajalle johtava M1-valtatie. Tärkein elinkeino on maatalous, joka on erikoistunut viljan viljelyyn.

Paikallislehtinä ilmestyvät *Qobustan* ja *Qobustanın səsi* (”Qobustanin ääni”).

## Lähteet

## Aiheesta muualla

* Qobustanin piirin sivusto 
* Azerbaidjan: Territorial and administrative units , ,
Ö3 Austria Top 40

**Ö3 Austria Top 40** on Itävallan virallinen singlelista. Lista julkaistaan samannimisessä radio-ohjelmassa *Hitradio Ö3*-kanavalla aina perjantaisin. Lista aloitti toimintansa vuonna 1968 *Disc Parade*-nimellä.

Vuodesta 2014 lähtien listasijoituksissa on huomioitu kappaleiden myynnin lisäksi myös suoratoistopalveluiden kuuntelumäärät.

## Lähteet

## Aiheesta muualla
* Austria Top 40
* Austria Top 40
Jussi-palkinnot 1950

**Jussi-gaala 1950** järjestettiin 15. marraskuuta 1950 Helsingin Kalastajatorpalla. Tilaisuudessa palkittiin elokuvat, jotka olivat saaneet ensi-iltansa Helsingissä 1.10.1949–30.9.1950. Eniten Jusseja keräsi *[[Katupeilin takana]]* (5 kappaletta).

## Voittajat

### Kunniamaininnat
* Kaarlo Hiltunen (Kauniin Veeran tanssit ja liikunta)
* 10 ulkomaista elokuvaa

## Lähteet

## Aiheesta muualla

* Jussi Awards 1950 (IMDb.com) (englanniksi)
TV7 Uutiset

**TV7 Uutiset** on kristillinen jäsen- ja tiedotuslehti, joka ilmestyy viisi kertaa vuodessa Taivas TV7:n työn hyväksi. Lehti sisältää ajankohtaista tietoa kanavan toiminnasta, ohjelmista ja ohjelmantekijöistä, kolumnin, haastatteluja sekä henkilökuvia. 

## Lähteet

## Aiheesta muualla
*Taivas TV7 - TV7 Uutiset 
*TV7 Uutiset, numerot sähköisessä muodossa
Şamaxın piirikunta

**Şamaxın piirikunta** (, ) on paikallishallintoalue Azerbaidžanissa. Vuonna 1930 perustetun piirin pinta-ala on 1611 neliökilometriä. Asukkaita on 92&nbsp;500 henkeä (vuonna 2010).

Şamaxın piiri sijaitsee Azerbaidžanin keskiosassa. Se rajoittuu pohjoisessa Quban, idässä Xızın ja Qobustanin, etelässä Hacıqabulin sekä lännessä Ağsun ja İsmayıllın piireihin. Pinta-alasta suuri osa on Kaukasuksen itäisimpään osaan kuuluvaa vuoristoa.

Piirin keskus on Şamaxın kaupunki, josta on 135 kilometriä maan pääkaupunkiin Bakuun. Muita merkittävämpiä paikkakuntia ovat Şəhriyarin, Mədrəsən ja Sabirin taajamat. Kuntia on yhteensä 50 ja kyliä 58. Kaupunkiväestön osuus on 47,3 % (vuonna 2010). 

Seudulla oli aikaisemmin huomattavat venäläis- ja armenialaisvähemmistöt (17,8 ja 15,3 % vuonna 1959). Vuoden 1999 väestönlaskennan mukaan 97,8 % asukkaista on azereja ja 1,2 % turkkilaisia.

Piirin kautta kulkee Bakusta Georgian rajalle johtava M1-valtatie. Pääelinkeino on karjanhoitoon erikoistunut maatalous. Lisäksi viljellään viljaa ja viinirypäleitä sekä tuotetaan hunajaa.

Nähtävyyksiin kuuluvat Pirqulun luonnonpuisto, 600-luvulla rakennettu Şamaxın suuri moskeija, Gülüstanin ja Buğurtin linnoitukset sekä lukuisat muut historialliset kohteet.

Paikallislehtenä ilmestyy *Şirvan*.

## Lähteet

## Aiheesta muualla

* Şamaxın piirin sivusto 
* Azerbaidjan: Territorial and administrative units , ,
Igor Zakurdajev

**Igor Valerjevitš Zakurdajev** (; s. 26. tammikuuta 1987 Rïdder) on kazakstanilainen alppihiihtäjä.

Zakurdajev on osallistunut maailmancupissa kahteen osakilpailuun, Val Gardenan supersuurpujotteluun ja syöksylaskuun vuonna 2010. Hän oli supersuurpujottelukilpailussa viideskymmenesviides ja syöksyssä 62:s.

Zakurdajev osallistui MM-kisoihin ensimmäistä kertaa vuonna 2009. Tuolloin hän sai parhaan sijoituksensa pujottelusta, jossa hän oli kolmaskymmenesneljäs. Zakurdajev osallistui seuraavan vuoden olympialaisissa viiteen eri lajiin ja oli alppiyhdistetyssä 33:s. Hän voitti Aasian kisoissa 2011 kultaa supersuurpujottelusta ja hopeaa sekä syöksylaskusta että alppiyhdistetystä. Zakurdajev oli saman vuoden MM-kisoissa super-G:ssä kolmaskymmenesviides ja syöksyssä neljäskymmeneskahdes.

## Lähteet
Anna Berecz

**Anna Berecz** (s. 4. syyskuuta 1988 Budapest) on unkarilainen alppihiihtäjä.

Berecz on osallistunut maailmancupissa viiteen osakilpailuun vuodesta 2007 lähtien, mutta ei ole päässyt maaliin asti yhdessäkään kisassa.

Berecz kilpaili MM-kisoissa ensimmäistä kertaa vuonna 2007, jolloin hän oli pujottelussa neljäskymmenestoinen ja suurpujottelussa viideskymmeneskolmas. Hän sai vuoden 2009 kisoissa parhaan sijoituksensa supersuurpujottelusta, jossa hän oli kolmaskymmenesneljäs. Berecz osallistui Vancouverin olympialaisissa 2010 viiteen lajiin. Hänen paras sijoituksensa kisoissa oli 27. tila alppiyhdistetystä. Berecz sai toistaiseksi parhaan MM-sijoituksensa Garmisch-Partenkirchenissä 2011, kun hän oli 27. superalppiyhdistetyssä.

## Lähteet
Track Top-40

**Track Top-40** on Tanskan virallinen top 40 -musiikkilista, jota julkaistaan viikoittain joka torstai. Se aloitti toimintansa vuonna 2007 korvaten aiemmin toimineen *Hitlist*-listan (2001-2007).

## Aiheesta muualla
* Hitlisten.nu
* Danish charts portal
VG-lista

**VG-lista** on norjalainen levymyyntitilasto, joka listaa muun muassa top 40 -singlet ja top 40 -albumit. Listaa julkaistaan viikoittain *[[Verdens Gang]]* -lehdessä sekä radiossa.

## Lähteet
* Virallinen kotisivu

## Aiheesta muualla
* Norvegian chart portal
Johan Clarey

**Johan Clarey** (s. 8. tammikuuta 1981 Annecy) on ranskalainen alppihiihtäjä, syöksylaskun olympiahopeamitalisti ja supersuurpujottelun MM-hopeamitalisti. Hän edustaa seuratasolla CS Tignesiä.

Clarey on kilpaillut maailmancupissa vuodesta 2003 lähtien. Hän on sijoittunut toiseksi Kvitfjellin syöksylaskussa maaliskuussa 2014, Kitzbühelin supersuurpujottelussa 2019, Beaver Creekin syöksylaskussa joulukuussa 2019, Kitzbühelin syöksylaskussa tammikuussa 2021, 2022 ja 2023 ja Val Gardenan syöksylaskussa joulukuussa 2022 sekä kolmanneksi Val Gardenan syöksylaskukilpailussa vuosina 2009 ja 2013, Kitzbühelin syöksylaskussa tammikuussa 2017 ja Garmisch-Partenkirchenin syöksylaskussa helmikuussa 2020. Syöksylaskucupissa hän on sijoittunut neljänneksi kausilla 2020–2021 ja 2022–2023.

Clarey osallistui olympialaisiin ensimmäistä kertaa Vancouverissa 2010. Tuolloin hän oli syöksyssä kahdeskymmenesseitsemäs, mutta keskeytti alppiyhdistetyssä. Clarey sijoittui kahdeksanneksi syöksylaskussa Garmisch-Partenkirchenin MM-kisoissa 2011. Sotšin olympialaisissa 2014 hän oli supersuurpujottelussa 19:s. Beaver Creekin MM-kilpailuissa 2015 hän sijoittui syöksylaskussa 16:nneksi.  Pyeongchangin olympialaisissa 2018 hän oli samassa lajissa 18:s. Vuoden 2019 MM-kilpailuissa Clarey voitti 38-vuotiaana uransa ensimmäisen arvokisamitalin, oltuaan supersuurpujottelussa yhdessä Itävallan Vincent Kriechmayrin kanssa hopealla. Pekingin olympialaisissa 2022 hän saavutti 41-vuotiaana syöksylaskussa hopeaa.

Johan Clareyn nimissä on maailmancupin nopeusennätys, kun hän vuonna 2013 saavutti Sveitsissä lasketussa Wengenin syöksylaskussa noin 162 kilometrin tuntinopeuden.

## Lähteet

## Aiheesta muualla
* Johan Clareyn kotisivut
Muhammad Hussein Tantawi

Sotamarsalkka **Muhammad Hussein Tantawi Suleiman** (usein myös *Mohamed Hussein Tantawi Soliman*, lausutaan , ) (31. lokakuuta 1935 – 21. syyskuuta 2021) oli egyptiläinen upseeri, joka taisteli kolmessa Israelin vastaisessa sodassa ja toimi 1991–2011 puolustusministerinä ja asevoimien ylipäällikkönä. Tantawi oli 2011–2012 Egyptin *[[de facto]]* presidentti asevoimien korkeimman neuvoston puheenjohtajana. 

Nuubialaista alkuperää oleva Tantawi valmistui sotakoulusta 1. huhtikuuta 1956 ja sittemmin hänet nimitettiin upseeriksi. Hän osallistui Israelin vastaiseen sotaan kolmesti: Suezin kriisissä 1956, Kuuden päivän sodassa 1967 ja Jom kippur -sodassa 1973. Tantawi osallistui myös Irakin vastaiseen Persianlahden sotaan 1990–91. 20. toukokuuta 1991 Tantawi nimitettiin puolustusministeriksi ja samalla armeijan ylipäälliköksi. Tantawi sai sotamarsalkan arvonimen vuonna 1993. Hän oli koulutukseltaan sotatieteiden maisteri.

Ennen nimittämistään neuvoston puheenjohtajaksi Tantawi työskenteli Egyptin puolustusministerinä vuodesta 1991 asti. Hän säilytti ministerin salkkunsa silloinkin, kun Mubarak vaihtoi Egyptin hallituksen 29. tammikuuta 2011. Yhdysvaltain Egyptin-suurlähettiläs piti Tantawia uudistusvastaisena ja eronneen presidentin läheisenä liittolaisena. Hän vastusti kaikkia poliittisia ja taloudellisia uudistuksia. Tantawi oli myös Yhdysvaltain läheinen liittolainen. Hän keskusteli lukuisia kertoja Yhdysvaltain puolustusministeri Robert Gatesin kanssa Egyptin vuoden 2011 vallankumouksen aikaan. Tantawi on kertonut Yhdysvalloille estävänsä islamistien valtaanpääsyn.

Hosni Mubarak nimitti Tantawin asevoimien korkeimman neuvoston puheenjohtajaksi erotessaan virastaan 11. helmikuuta 2011 laajojen mielenosoitusten aiheuttaman vallankumouksen seurauksena. Mubarakin erotessa valta siirtyi armeijalle, jonka arvojärjestyksessä Tantawi oli korkein. Aiemmin neuvoston puheenjohtajana oli presidentti itse.

Tantawi toimi *de facto* Egyptin valtionpäämiehenä vuoden 2012 vaaleihin asti. Niissä presidentiksi valittiin Muhammad Mursi, joka syrjäytti vain kaksi kuukautta valintansa jälkeen Tantawin ja nimitti tämän seuraajaksi Abdel Fattah al-Sisin. Tantawi eli viimeiset vuotensa melko syrjässä julkisuudesta.

## Lähteet

## Aiheesta muualla
Jussi-palkinnot 1951

**Jussi-gaala 1951** järjestettiin 19. marraskuuta 1951 Hotelli Aulangolla Hämeenlinnassa. Elokuvaväki teki matkan omalla Jussi-tunnuksilla varustetulla erikoisjunalla Helsingistä Hämeenlinnaan. Tilaisuudessa palkittiin elokuvat, jotka olivat saaneet ensi-iltansa Helsingissä 1.10.1950–30.9.1951. Eniten Jusseja keräsivät *[[Radio tekee murron]]* ja *[[Gabriel, tule takaisin (elokuva)|Gabriel, tule takaisin]]* (molemmat 3 kappaletta). 

## Voittajat

### Kunniamaininnat
* Gloria Swanson (*[[Auringonlaskun katu]]*)
* Michael Redgrave (*[[Miehen varjo]]*)
* 14 ulkomaiselle elokuvalle

## Lähteet

## Aiheesta muualla

* Jussi Awards 1951 (IMDb.com) (englanniksi)
Roots Radics

**Roots Radics,** myös **Roots Radics Band** on jamaikalainen reggae-kokoonpano. Yhtye tunnetaan erityisesti säestysryhmänä sekä Greensleeves Records -levymerkin studiokokoonpanona. Yhtye on säestänyt sekä Roots reggae -tyylin että modernimpia artisteja. Heitä edustavat 
Bunny Wailer, Gregory Isaacs, The Meditations, Eek-A-Mouse (esimerkiksi "Wa-Do-Dem") ja Yellowman. Roots Radics on tehnyt pitkään yhteistyötä Israel Vibration -lauluyhtyeen kanssa.

Yhtyeen varsinaisia jäseniä ovat olleet basisti Errol "Flabba" Holt, kitaristi Noel 'Sowell' Bailey, rytmikitaristi Eric "Bingyy Bunny" Lamont ja rumpali Lincoln Valentine "Style" Scott. Kosketinsoittaja Steely Johnson on tehnyt säännöllisesti yhteistyötä heidän kanssaan. Roots Radics -yhtyeen läpimurto tapahtui dancehall-artisti Barrington Levyn levytyksillä ja erityisesti tämän albumilla *Bounty Hunter*.

Eric Lamont kuoli syöpään 38-vuotiaana syyskuussa 1993.

"Sowell" Bailey menehtyi 61-vuotiaana heinäkuussa 2014 niin ikään syöpään.
9. lokakuuta 2014 poliisi löysi "Style" Scottin kuolleena kotoaan sen jälkeen, kun sieltä oli ilmoitettu kuullun laukauksia.

## Lähteet
Ağsun piirikunta

**Ağsun piirikunta** (, ) on paikallishallintoalue Azerbaidžanissa. Vuonna 1943 perustetun piirin pinta-ala on 1020 neliökilometriä. Asukkaita on 70&nbsp;700 henkeä (vuonna 2010).

Ağsun piiri sijaitsee Azerbaidžanin keskiosassa. Se rajoittuu idässä Şamaxın, kaakossa Hacıqabulin, etelässä Kürdəmirin ja luoteessa İsmayıllın piireihin. Ağsun piirin pohjoisosa kuuluu Kaukasusvuoristoon ja sen reuna-alueeseen, eteläosa on tasankoa.

Piirin keskus on Ağsun kaupunki, josta on 162 kilometriä maan pääkaupunkiin Bakuun. Kuntia on yhteensä 59 ja kyliä 78. Kaupunkiväestön osuus on 27,9 % (vuonna 2010). Vuoden 1999 väestönlaskennan mukaan asukkaista 99,0 % on azereja ja 0,8 % lezgejä.

Piirin kautta kulkee Bakusta Georgian rajalle johtava M1-valtatie. Seudun pääelinkeino on maatalous, joka on erikoistunut viljan, puuvillan, hedelmien ja vihannesten viljelyyn sekä karjanhoitoon. Teollisuutta edustaa kaksi hedelmämehuja tuottavaa yritystä.

Paikallislehtenä ilmestyy *Ağsu*.

## Lähteet

## Aiheesta muualla
* Ağsun piirin sivusto 
* Azerbaidjan: Territorial and administrative units , ,
Yngvar Bryn

**Yngvar Bryn** (17. joulukuuta 1881 Kristiansand – 30. huhtikuuta 1947 Oslo) oli norjalainen taitoluistelun olympiamitalisti, pikajuoksija ja tuomari pika- ja taitoluistelussa.

Pariluistelussa vaimonsa Alexia Brynin (o.s. Schøien) kanssa kilpaillut Bryn voitti olympiahopeaa Antwerpenin kesäolympialaisista 1920. MM-kilpailuista Brynit saavuttivat hopeaa vuonna 1923 ja pronssia vuonna 1912. Norjan mestaruuden pari voitti kymmenen kertaa. Myöhemmällä iällään Bryn osallistui tuomarina Lake Placidin vuoden 1932 talviolympialaisten pikaluisteluun ja taitoluisteluun.

Ennen taitoluistelussa menestymistään Bryn kilpaili pikajuoksussa. Hän osallistui Pariisin vuoden 1900 kesäolympialaisten 200 ja 400 metrin juoksuihin karsiutuen molemmilla matkoilla heti alkuerissä.

## Lähteet
* Yngvar Bryn – Sports Reference LLC.
Adama Tamboura

**Adama Tamboura** (s. 18. toukokuuta 1985 Bamako, Mali) on malilainen jalkapalloilija. Laitapuolustajana pelaava Tamboura edustaa Veikkausliigan FC Interiä.

## Maajoukkueura
Tamboura on edustanut Malia vuodesta 2004 lähtien. Hänet valittiin ensimmäisiin arvokisoihinsa vuoden 2004 kesäolympialaisiin Malin joukkueeseen. Tamboura on pelannut myös viidesti Afrikan-mestaruuskisoissa, vuosina 2008, 2010, 2012, 2013 ja 2015.

## Lähteet
* Adama Tambouran profiili LFP:ssä 

### Viitteet
GfK Entertainment

**GfK Entertainment** (vuoteen 2014 asti **Media Control AG**) kerää tiedot virallisten musiikkilistojen kokoamista varten Saksassa. Näihin kuuluvat muun muassa top-100 single- ja albumilistat. Viralliset listat julkaistaan viikoittain useissa eri julkaisuissa internetissä ja televisiossa.

## GfK Entertainment -listat
* Top100 Singles
* Top100 Albums
* Top-50 ODC (Official Dance Charts)
* Classic Top-20 Charts
* Jazz Top-30 Charts
* Compilation Charts
* Schlager TOP-20 Longplay-Charts
* Music DVD Top-20 Charts
* TOP-5 New Entries per SMS

## Aiheesta muualla
* Musik-Charts – Media Control  
* Charts.de
Jussi-palkinnot 1959

**Jussi-gaala 1959** järjestettiin 18. marraskuuta 1959 Helsingin Kalastajatorpalla. Tilaisuudessa palkittiin elokuvat, jotka olivat saaneet ensi-iltansa Helsingissä 1. lokakuuta 1958 – 30. syyskuuta 1959. Eniten palkintoja keräsi *[[Punainen viiva (elokuva)|Punainen viiva]]* (5 kappaletta).

## Voittajat

### Kunniamaininnat
* Akira Kurosawalle ohjauksesta (*[[Seitsemän samuraita]]*)
* Takashi Shimuralle miespääosasta (*[[Seitsemän samuraita]]*)
* Simone Signoretille naispääosasta (*[[Tilaa huipulla]]*)
* 12 ulkomaiselle elokuvalle

## Lähteet

## Aiheesta muualla

* Jussi Awards 1959 (IMDb.com) (englanniksi)
Göyçayn piirikunta

**Göyçayn piirikunta** (, ) on paikallishallintoalue Azerbaidžanissa. Vuonna 1930 perustetun piirin pinta-ala on 682,5 neliökilometriä. Asukkaita on 109&nbsp;800 henkeä (vuonna 2010).

Göyçayn piiri sijaitsee Azerbaidžan keskiosassa Kaukasusvuoriston reuna-alueella. Se rajoittuu pohjoisessa Qəbələn ja İsmayıllın, kaakossa Kürdəmirin, etelässä Ucarin ja lännessä Ağdaşin piireihin.

Piirin keskus on Göyçayn kaupunki, josta on 226 kilometriä maan pääkaupunkiin Bakuun. Kuntia on yhteensä 41 ja kyliä 55. Kaupunkiväestön osuus on 32,6 % (vuonna 2010). Vuoden 1999 väestönlaskennan mukaan asukkaista 98,6 % on azereja ja 1,0 % lezgejä.

Piirin kautta kulkee Bakusta Georgian rajalle johtava M1-valtatie. Seudun pääelinkeino on maatalous, joka on erikoistunut viljan ja hedelmien viljelyyn, karjanhoitoon sekä silkin tuotantoon. Göyçayn kaupungissa on elintarviketeollisuutta, tiilitehdas ja ompelimo.

Paikallislehtenä ilmestyy *Göyçay*.

## Lähteet

## Aiheesta muualla
* Göyçayn piirin sivusto 
* Azerbaidjan: Territorial and administrative units , ,
Roger Turner

**Roger Felix Turner** (3. maaliskuuta 1901 Milton, Massachusetts – 29. lokakuuta 1993 Walpole, Massachusetts) oli yhdysvaltalainen taitoluistelija ja kaksinkertainen MM-mitalisti.

Turner voitti miesten yksinluistelun MM-hopeaa vuosina 1930 ja 1931. Molemmilla kerroilla hän hävisi itävaltalaiselle Karl Schäferille. Lisäksi hän oli kahdesti viides. Talviolympialaisissa Turner kilpaili kahdesti: Vuonna 1928 Sankt Moritzissa hän oli kymmenes ja vuonna 1932 Lake Placidissa kuudes. Pohjois-Amerikan mestaruuskilpailuista Turner voitti kaksi hopeamitalia, ja Yhdysvaltain-mestaruuskilpailuista hän saavutti kuusi mestaruutta ja kaksi hopeasijaa.

## Lähteet
* Roger Turner – Sports Reference LLC.
Etyyli-tert-butyylieetteri

**Etyylitertiääributyylieetteri**, **etyyli-tert-butyylieetteri** eli **ETBE** (C6H14O) on normaaliolosuhteissa olomuodoltaan väritön, helposti syttyvä neste, jonka moolimassa on 102,18 g/mol, sulamispiste −94 °C, kiehumispiste 70–73 °C, tiheys 0,75 g/cm3, leimahduspiste −19 °C c.c., itsesyttymislämpötila 375 °C ja CAS-numero 637-92-3. Aine liukenee huonosti veteen 25 °C:n lämpötilassa eli 1,2 g/100 ml.
Aineesta käytetään myös nimiä *2-etoksi-2-metyylipropaani, tert-butyylietyylieetteri* ja *etyyli-1,1-dimetyylietyylieetteri*.

Etyylitertiääributyylieetteriä voidaan käyttää bensiinissä lisäaineena. Se toimii tällöin oksygenaattina eli hapettimena parantamassa bensiinin palamista ja vähentämällä pakokaasupäästöistä mm. hiilimonoksidin (CO) määrää.

Ainetta voidaan valmistaa 2-metyylipropeenin (C4H8) ja etanolin (C2H5OH) reagoidessa keskenään happaman ioninvaihtohartsin katalysoidessa reaktiota.

## Katso myös
*Metyylitertiääributyylieetteri, MTBE, (C5H12O)

## Aiheesta muualla
*
*Harri Halinen, Miikka Tulonen: ETBE:n tuotanto, Lappeenrannan teknillinen yliopisto, 11.05.2006  (pdf)
*PubChem: Ethyl tert-butyl ether 
*ChemBlink: tert-Butyl ethyl ether
Jussi-palkinnot 1958

**Jussi-gaala 1958** järjestettiin 18. marraskuuta 1958 Helsingin Lallukan taiteilijakodin kokoussalissa. Tilaisuudessa palkittiin elokuvat, jotka olivat saaneet ensi-iltansa Helsingissä 1.10.1957–30.9.1958. Jusseja jaettiin poikkeuksellisen vähän – ainoastaan neljä kappaletta. Se jakaa vuoden 1968 kanssa niukimman patsasten jakomäärän.

## Voittajat

### Kunniamaininnat
* Stanley Kubrickille ohjauksesta (*[[Kunnian polut]]*)
* Tatjana Samoilovalle naispääosasta (*[[Kurjet lentävät]]*)
* Henry Fondalle miespääosasta (*[[Valamiesten ratkaisu]]*) 
* 12 ulkomaiselle elokuvalle

## Lähteet

## Aiheesta muualla

* Jussi Awards 1958 (IMDb.com) (englanniksi)
Gary Payton

**Gary Dwayne Payton** (s. 23. heinäkuuta 1968 Oakland, Kalifornia) on yhdysvaltalainen aktiiviuransa lopettanut koripalloilija ja olympiavoittaja. Hänen poikansa Gary Payton II pelaa NBA:ssa Golden State Warriorsissa.

## Ura
Payton pelasi yliopistokoripalloa Oregonin yliopistossa vuosina 1986–1990. Hän osallistui  NBA:n varaustilaisuuteen, jossa Seattle SuperSonics varasi hänet koko varaustilaisuuden toisena pelaajana. Vuonna 1996 hänet valittiin ksi. Payton edusti seuraa helmikuuhun 2003 asti, jolloin hänet myytiin Milwaukee Bucksille. Hän edusti seuraa loppukauden, kunnes siirtyi Los Angeles Lakersiin. 

Payton pelasi Lakersissa yhden kauden ajan, jonka jälkeen seura myi hänet Boston Celticsille. Kauden 2004–2005 hän aloitti Bostonissa, mutta helmikuussa 2005 seura vaihtoi hänet Atlanta Hawksin kanssa pelaajiin. Atlanta luopui Paytonin pelioikeuksista jo viikon päästä ja hän palasi loppukaudeksi Bostoniin. Kaudet 2005–2007 Payton pelasi Miamissa, jossa hän voitti ainoan NBA-mestaruutensa vuonna 2006.

## Lähteet

## Aiheesta muualla
* NBA:n pelaajaprofiili
Samba Sow

**Samba Sow** (s. 29. huhtikuuta 1989 Bamako, Mali) on malilainen jalkapalloilija. 

## Seurajoukkueura
Sow edusti vuosina 2008−2013 ranskalaista RC Lensia. Hän pelasi aluksi joukkueen reservijoukkueessa vuosina 2006–2009. Tammikuussa 2009 Sow siirtyi Lensin edustukseen, jossa hän pelasi aluksi vain yhden ottelun avauskaudellaan. Toisella kaudellaan Sow oli pelaamassa 31 sarjaottelussa, joissa hän onnistui kerran maalinteossa. Sowin viimeisellä kaudella Lensissä joukkue pelasi Ranskan kakkossarjassa.

Sow pelasi kaudet 2013−2017 Turkin Superliigassa, ensin kaksi kautta Kardemir Karabüksporissa ja sitten kaksi kautta Kayserisporissa. Turkista Sow siirtyi Venäjän Valioliigan FK Dynamo Moskovaan. Siellä hän pelasi kolmella kaudella, mutta kesken kauden 2018–2019 hän siirtyi Englannin mestaruussarjan Nottingham Forestiin, jota hän edusti kahden kauden ajan.

## Maajoukkueura
Sow edusti Malia 38 ottelussa vuosina 2009−2017. Hänet valittiin ensimmäisiin arvokisoihinsa vuoden 2010 Afrikan-mestaruuskisoihin, joissa hän pelasi yhden ottelun. Sow oli mukana myös Afrikan-mestaruuskilpailuissa 2012, Afrikan-mestaruuskilpailuissa 2013 ja Afrikan-mestaruuskilpailuissa 2017.

## Lähteet
* Samba Sowin profiili LFP:ssä 
* National Football Teams
Heikki Kokko

**Heikki Sakarias Kokko** (6. heinäkuuta 1926 Lappee – 3. marraskuuta 2013 Lappeenranta) oli suomalainen poliitikko ja kansanedustaja. Hänen puolueensa oli Suomen Keskusta.

Kokko toimi kahden vaalikauden ajan Kymen läänin vaalipiirin kansanedustajana vuosina 1983–1991. Hän ei enää asettunut ehdolle vuoden 1991 eduskuntavaaleihin. Kokko oli varsinaisena jäsenenä kahdessa eduskunnan valiokunnassa, puolustusasiainvaliokunnassa ja laki- ja talousvaliokunnassa, ja toisella kansanedustajakaudellaan hän toimi jälkimmäisen puheenjohtajana.

Poliittisella urallaan Kokko toimi myös presidentin valitsijamiehenä vuoden 1982 presidentinvaalissa sekä Lappeen ja Lappeenrannan kunnallispolitiikassa. Vuosina 1978–1982 hän oli Lappeenrannan kaupunginhallituksen puheenjohtaja.

Kokko syntyi maanviljelijäperheeseen ja oli itsekin varsinaiselta ammatiltaan maanviljelijä. Hän toimi vuosina 1982–1991 MTK:n johtokunnan jäsenenä. Hänen muihin politiikan ulkopuolisiin luottamustehtäviinsä kuuluivat muun muassa Eläkeliiton hallituksen jäsenyys ja varapuheenjohtajuus sekä Kirkkohallituksen jäsenyys. Kokko sai vuonna 1981 kunnallisneuvoksen arvonimen.

Kokko oli kahdesti naimisissa ja hänellä on kaksi poikaa. 

## Lähteet
Jussi-palkinnot 1964

**Jussi-gaala 1964** järjestettiin 31. toukokuuta 1964 Helsingin ravintola Vaakunassa. Tilaisuudessa palkittiin vuoden 1963 ensi-illat. Kaikki voittajat olivat miehiä eikä yhtään naisosan esittäjää palkittu. Eniten Jusseja keräsi *[[Sissit]]* (neljä).

Gaalassa jaettiin ainoan kerran Jussi **vuoden lupaavimmasta esikoistyöstä** sekä viimeisen kerran palkinnot parhaasta vapaa-aiheisesta lyhytelokuvasta ja parhaasta tilauslyhytelokuvasta.

## Voittajat

### Kunniamaininnat
* Viisi ulkomaista ja yksi kotimainen kunniakirja 
* 12 kunniakirjaa ulkomaiselle elokuvalle.

## Lähteet

## Aiheesta muualla

* Jussi Awards 1964 (IMDb.com) (englanniksi)
Uinti kesäolympialaisissa 1952 – miesten 4 × 200 metrin vapaauintiviesti

Miesten 4&nbsp;×&nbsp;200 metrin vapaauintiviestiin Helsingin olympiakisoissa osallistui 17 joukkuetta yhteensä 74 uimarin voimin. Kilpailu suoritettiin kahdessa vaiheessa. Välieriä ei ollut, vaan alkukilpailun kahdeksan nopeinta joukkuetta selvisi suoraan loppukilpailuun. Vaihdot alku- ja loppukilpailun välissä olivat sallittuja ilman rajoituksia. Näin ollen esimerkiksi Yhdysvallat vaihtoi loppukilpailuun koko miehistön. Kilpailu käytiin 28.–29. heinäkuuta Helsingin uimastadionilla.

## Alkuerät

## Loppukilpailu

## Lähteet
* Tulokset puolan kielellä
Vanhemmuuden tukeminen

**Vanhemmuuden tukeminen** on vanhempien rohkaisemista toimimaan lapsilleen auktoriteettina ja huoltajana. Tukemisen keskeisiä osa-alueita ovat vanhemman ja lapsen välinen vuorovaikutus ja perushoito. Vanhemmuuden tukeminen on osa varhaiskasvattajien työtä.

## Lähteet
Qazaxin piirikunta

**Qazaxin piirikunta** (, ) on paikallishallintoalue Azerbaidžanissa. Vuonna 1930 perustetun piirin pinta-ala on 1020 neliökilometriä. Asukkaita on 89&nbsp;500 henkeä (vuonna 2010).

Qazaxin piiri sijaitsee Azerbaidžan länsiosassa Pienen Kaukasuksen reuna-alueella. Se rajoittuu pohjoisessa ja idässä Ağstafan piiriin, etelässä ja lännessä Armeniaan sekä luoteessa Georgiaan. Piiriin kuuluvat Barxudarlın ja Yuxarı Əskiparan eksklaavit ovat olleet Vuoristo-Karabahin sodasta lähtien Armenian hallussa.

Piirin keskus on Qazaxin kaupunki, josta on 470 kilometriä maan pääkaupunkiin Bakuun. Kuntia on yhteensä 22 ja kyliä 34. Kaupunkiväestön osuus on 23,3 prosenttia (vuonna 2010). Vuoden 1999 väestönlaskennan mukaan 99,5 prosenttia piirin asukkaista on azereja.

Piirin kautta kulkee Bakun ja Tbilisin välinen rautatie sekä Bakusta Georgian rajalle johtava M1-valtatie. Seudun pääelinkeino on maatalous, joka on erikoistunut viljan, vihannesten, viinirypäleiden ja rehukasvien viljelyyn sekä karjanhoitoon ja hunajan tuotantoon.

Nähtävyyksiin kuuluvavat kotiseutumuseo, taidegalleria, runoilija Səməd Vurğunin museo Yuxarı Salahlın kylässä, Molla Pənah Vaqifin ja Molla Vəli Vidadin museo, vuonna 1910 rakennettu opettajaseminaarin rakennus, muinaiset asuin- ja hautapaikat, linnoituslaitteet, kivisillat ja moskeijat sekä Aveyvuorella sijaitseva armenialainen kirkko.

Paikallislehtenä ilmestyy *Göyəzən*.

## Lähteet

## Aiheesta muualla
* Qazaxin piirin sivusto 
* Azerbaidjan: Territorial and administrative units , ,
Vatanen

**Vatanen** voi tarkoittaa seuraavia henkilöitä:

* Ari Vatanen (s. 1952), ralliautoilija
* Arvo Vatanen (1939–2015), graafikko
* Atte Vatanen (s. 1989), pesäpalloilija
* August Vatanen (1856–1923), agitaattori ja SDP:n kansanedustaja
* Helena Vatanen (1871–1937), poliitikko ja SDP:n kansanedustaja
* Helena Hyvönen aik. Vatanen, (s. 1950), tekstiilitaiteilija ja dekaani, Taideteollisen korkeakoulun rehtori 2008–2009
* Jooel Vatanen, *PT Vatanen,* (s. 1990)*,* kuntosaliyrittäjä, personal trainer ja sosiaalisen median vaikuttaja
* Jussi Vatanen (1875–1936), poliitikko ja SDP:n kansanedustaja
* Jussi Vatanen (s. 1978), näyttelijä
* Kaisa Vatanen ent. *Penny*, (s. 1981), poliitikko
* Leo Vatanen (1941–2016), yritysjohtaja
* Sami Vatanen (s. 1991), jääkiekkoilija ja olympiavoittaja
* Tommi Vatanen, mikrobiologi
* Ville Vatanen (s. 2006), ralliautoilija
* Väinö J. Vatanen (1900–1961), lehtimies ja kirjailija.

## Kuvitteellisia henkilöitä
* Anni Vatanen, sosiaalityöntekijä televisiosarjassa *[[Salatut elämät]]*
* Jussi Vatanen, henkilö Maiju Lassilan romaanissa *[[Tulitikkuja lainaamassa]]*
* Kaarlo Vatanen, hahmo Arto Paasilinnan romaanissa *[[Jäniksen vuosi]]*
Peter J. Taylor

**Peter James Taylor** (s. 21. maaliskuuta 1944 Tring, Hertfordshire, Yhdistynyt kuningaskunta) on englantilainen maantieteilijä. Hän on toiminut poliittisen maantieteen professorina Newcastlen yliopistossa vuosina 1970–1996 ja maantieteen professorina Loughborough'n yliopistossa vuodesta 1996. Taylor on *Globalization and World Cities Research Network* -verkoston perustaja ja puheenjohtaja. Hän on kirjoittanut yli 300 julkaisua, joista yli 60 käännetty englannista muille kielille. Syyskuussa 2010 Taylor nimitettiin maantieteen professoriksi Northumbrian yliopistoon.

## Lähteet

## Aiheesta muualla
* Professori Peter Taylorin kotisivu Loughborough'n yliopiston maantieteen laitoksen sivuilla
Souleymane Diamoutene

**Souleymane Diamoutène** (s. 30. tammikuuta 1983 Sikasso, Mali) on malilainen jalkapalloilija. Puolustajana pelaava Diamoutène edustaa Serie B:ssä Pescaraa, jossa hän on lainalla italialaisesta Leccestä.

## Seurajoukkueura
Diamoutène on viettänyt koko ammattilaisuransa Italiassa, jonne hän siirtyi vuonna 1999. Sitä ennen Diamoutène pelasi kotimaassaan Djoliban junioreissa.

Diamoutène pelasi kaksi kautta Serie C1 tasolla Lucchesen riveissä. Hän kävi toisella kaudella pelaamassa lainasopimuksen myötä Serie A:ta Perugiassa.

Kesällä 2004 Diamoutène siirtyi Lecceen, jossa hän kuului pääosin joukkueen vakiotoppareihin. Tammikuussa 2009 Diamoutène lainattiin loppukaudeksi Rooman riveihin, jossa hän pelasi vain neljä ottelua. Diamoutène lainattiin toistamiseen toiseen seuraan, tällä kertaa Serie A:han noussut Bari teki hänen kanssaan vuoden mittaisen lainasopimuksen. Kauden aikana hän pelasi kuitenkin vain kolme ottelua.

Diamoutène palasi kaudeksi 2010–2011 takaisin Lecceen, jossa hän ei kyennyt saamaan peliaikaa toistamiseen. Hänet lainattiin tammikuussa 2011 loppukaudeksi Serie B:n Pescaraan.

## Maajoukkueura
Diamoutène on edustanut Malia vuodesta 2003 lähtien. Hänet valittiin ensimmäisiin arvokisoihinsa vuoden 2004 Afrikan-mestaruuskisoihin. Sittemmin Diamoutène on edustanut Malia myös vuosien 2008 ja 2010 Afrikan-mestaruuskisoissa.

## Lähteet

## Aiheesta muualla
* National Football Teams 
* Profiili LevskiSofia.info -sivustolla
Ağstafan piirikunta

**Ağstafan piirikunta** (, ) on paikallishallintoalue Azerbaidžanissa. Vuonna 1990 perustetun piirin pinta-ala on 1504 neliökilometriä. Asukkaita on 80&nbsp;500 henkeä (vuonna 2010).

Ağstafan piiri sijaitsee Azerbaidžan luoteisosassa Kurajoen laaksossa. Se rajoittuu pohjoisessa Georgiaan, idässä Tovuzin ja lounaassa Qazaxin piireihin sekä etelässä Armeniaan.

Piirin keskus on Ağstafan kaupunki, josta on 461 kilometriä maan pääkaupunkiin Bakuun. Toinen huomattavampi paikkakunta on Vurğunin taajama. Kuntia on yhteensä 24, taajamia 9 ja kyliä 29. Kaupunkiväestön osuus on 25,0 % (vuonna 2010). Vuoden 1999 väestönlaskennan mukaan asukkaista 99,0 % on azereja ja 0,6 % turkkilaisia.

Piirin kautta kulkee Bakun ja Tbilisin välinen rautatie sekä Bakusta Georgian rajalle johtava M1-valtatie. Seudun pääelinkeino on maatalous, joka on erikoistunut viljan viljelyyn.

Nähtävyyksiin kuuluvat muinaiset asuinpaikat, Tatlın armenialainen kirkko, Haçavuoren keskiaikainen rakennelma ja Kolxələflin kylän kaivo. Kurajoen pohjoispuolella sijaitsee Qarayazın luonnonpuisto.

Paikallislehtenä ilmestyy *Ağstafa*.

## Lähteet

## Aiheesta muualla
* Ağstafan piirin sivusto 
* Azerbaidjan: Territorial and administrative units , ,
Antonina

**Antonina** (s. noin 484?, k. 565 jälkeen) oli itäroomalaisen sotapäällikkö Belisariuksen vaimo.

Antoninan isä ja isoisä olivat kummatkin kilpa-ajajia Konstantinopolissa ja Thessalonikissa. Hän oli ammatiltaan näyttelijä kuten äitinsäkin. Antonina meni naimisiin sotapäällikkö Belisariuksen kanssa ja he saivat yhden tyttären, Joanninan. Aikalaishistorioitsija Prokopioksen mukaan hänellä oli monta lasta aikaisemmista avioliitoista, mukaan lukien poika Photius ja tytär, joka meni naimisiin erään Ildigerin kanssa. Vuonna 540 eräs Sergius kosiskeli Antoninan lapsenlasta. Jossakin vaiheessa Antoninasta tehtiin patriisi.

Prokopios väittää, että Antonina eli hurjastelevaa elämää, jota rajoitti vain pelko keisarinna Theodorasta, joka oli hänen vanha ystävänsä. Prokopioksen mukaan Antonina oli Theodoran agentti ja vaikuttamassa muun muassa paavi Silveriuksen syrjäyttämiseen vuonna 537 ja Johannes Kappadokialaisen erottamiseen. Prokopios väittää myös, että Belisariuksen adoptoimasta Theodosiuksesta tuli Antoninan rakastaja ja historioitsija kuvaakin heidän suhdettaan yksityiskohtaisesti teoksessaan *Salattu historia*. Prokopioksen mukaan Antonina kannatti miestään, mutta piti tätä valtansa alla. Suurin osa Antoninan irstailuista kertovista tarinoista on kuitenkin varmasti liioiteltua.

Antonina oli mukana monilla Belisariuksen sotaretkillä. Hän seurasi miestään Pohjois-Afrikan sotaretkelle vuonna 533. Hän oli myös Roomassa vuonna 537 miehensä kanssa kun gootit piirittivät kaupunkia. Myöhemmin samana vuonna Belisarius lähetti hänet turvaan Napoliin, missä hän yhdessä Prokopioksen kanssa auttoi kokoamaan laivaston ja tarvikkeita Belisariuksen sotajoukkojen avuksi. Antonina pysyi luultavasti miehensä kanssa Italiassa vuoteen 540 asti, jolloin hän palasi Belisariuksen kanssa Konstantinopoliin.

Antonina ei aluksi seurannut miestään sotaretkelle sassanideja vastaan vuonna 541 mutta liittyi häneen myöhemmin. Prokopioksen mukaan Antoninan ja Belisariuksen välit olivat kylmät Theodosiuksen takia ja Belisarius antoi jopa pidättää vaimonsa. Theodoran käskystä Belisarius vapautti Antoninan, joka myöhemmin pelasti Belisariuksen, kun tämä oli joutunut epäsuosioon. Prokopioksen mukaan Antonina kuitenkin vastusti Belisariuksen nimittämistä idän joukkojen komentoon magister militum per Orientemiksi, koska tämä oli loukannut häntä.

Antonina oli Belisariuksen mukana Italian sotaretkellä 540-luvulla. Vuonna 548 Belisarius lähetti hänet Konstantinopoliin pyytämään vahvistuksia. Theodora oli kuitenkin kuollut äskettäin ja Antonina pyysi keisari Justinianusta kutsumaan Belisariuksen kotiin. Vuonna 549 Antonina rikkoi Joanninan ja Theodoran lapsenlapsen Anastasiuksen kihlauksen.

Antonina kuoli joskus vuoden 565 jälkeen.

## Lähteet
* 
*
* 
* 

### Viitteet
Whiteout – kuolema jäätiköllä

**Whiteout – kuolema jäätiköllä** on 11. syyskuuta 2009 ensi-iltansa saanut yhdysvaltalainen trilleri. Elokuva perustuu vuoden 1998 sarjakuvaan Whiteout. Elokuvan ohjasi Dominic Sena ja tuotti Warner Bros. -tuotantoyhtiö. Elokuvan pääosissa näyttelevät Kate Beckinsale, Gabriel Macht, Columbus Short ja Tom Skerritt.

## Rooleissa

## Vastaanotto
Whiteout sai kriitikoilta murska-arvostelut. Se äänestettiin vuoden 2009 kahdeksanneksi huonoimmaksi elokuvaksi. Elokuva sai Rotten Tomatoes -sivustolta 7&nbsp;% hyväksynnän ja keskimäärin 3,5/10 pistettä. Vertailun vuoksi Metacritic-sivusto antoi elokuvalle 19 arvostelun perusteella 28/100 pistettä.

## Lähteet
Hasta que el dinero nos separe

**Hasta que el dinero nos separe** on meksikolainen telenovela, joka julkaistiin alun perin vuonna 2009. Pääosissa näyttelevät Itati Cantoral ja Pedro Fernandes.
Matti Remes (kirjailija)

**Matti Remes** (s. 21. helmikuuta 1955 Mänttä) on suomalainen kirjailija ja graafikko. Remes asuu perheineen Espoon Tapiolassa.

Remes kirjoitti ylioppilaaksi Mäntän yhteiskoulusta 1975 ja valmistui Mainosgraafikkojen koulusta 1980. Hän on suunnitellut mainontaa ja pakkauksia yritystensä Mainostoimisto Matti Remes Oy ja Designtoimisto Packart Oy puitteissa.

Remes on julkaissut useita rikosromaaneja. Kirjojen päähenkilö on Ruben Waara -niminen mies, jolla on aikuinen tytär ja hänen kauttaan kaksi pientä lastenlasta. Kirjojen tapahtumat sijoittuvat Hankoon. Vuonna 2024 julkaistiin Remeksen kirjojen maailmaan ja hahmoihin perustuva tv-sarja *[[Murha Hangossa]]*.

Remes on julkaissut kymmenen pilapiirroskirjaa ja hänen pilapiirroksiaan on julkaistu useisa lehdissä ja Suomen lisäksi myös Yhdysvalloissa ja Englannissa.

Matti Remes sekoitetaan usein kirjailija Ilkka Remekseen: ”Olen usein tilanteessa, jossa minun luullaan olevan Ilkka Remes.”
__NOTOC__
## Teokset
### Romaanit
* 
* 
* 
* 
* 
* 
* 
* 
* 
* Periaatteen mies. Helsinki: Tammi, 2019.
* 
* *Viittä vaille kuollut.* Helsinki: Tammi, 2023. 
* *Viimeinen näytös.* Helsinki: Tammi, 2025. 

### Pilapiirroskokoelmat
* 
* 
* 
* 
* 
* 
* 

## Lähteet

## Aiheesta muualla
* Matti Remeksen kotisivut